தொடர்ந்து, சுவாமி – அம்பாள், கொடிமரத்திற்கு அபிஷேகம் நடைபெற்றது. பின், கொடிமரத்தில் உத்திரத்திருவிழா கொடி ஏற்றப்பட்டது. கொடிமரத்திற்கு விஷேச அலங்கார தீபாராதனையும் நடைபெற்றது. இன்று தொடங்கிய இத்திருவிழா வரும் ஏப்ரல் 2ம் தேதி வரை 13 நாள்கள் தொடர்ந்து நடைபெறுகிறது. இந்த நாள்களில் சுவாமி – அம்பாள் பல்வேறு வாகனங்களில் காலை மற்றும் மாலை எழுந்தருளி திருவீதியுலா வருதல் நடைபெறுகிறது. திருவிழாவின் முக்கிய நிகழ்ச்சியான தேரோட்டம் 10வது நாள் திருவிழாவான வரும் மார்ச் 30ம் தேதி காலை நடைபெறுகிறது. 11வது நாளன்று சுவாமி கழுகாசலமூர்த்தி மற்றும் வள்ளி அம்பாளுக்குத் திருக்கல்யாணம் நடைபெறுகிறது. 12ம் நாள் பட்டினப் பிரவேசமும், 13ம் நாளான வரும் ஏப்ரல் 2ம் தேதி மஞ்சள் நீராட்டுடன் திருவிழா நிறைவு பெறுகிறது.